[image: image1.png]


 ROMÂNIA

JUDEŢUL TIMIŞ

COMUNA LIEBLING

Liebling, Nr. 528, Cod poștal: 307245, 
Tel: 0256/396501; Fax: 0256/396421
e-mail. contact@primarialiebling.ro

Nr. 6505/10.10.2024
RAPORT DE SPECIALITATE
La Proiectul de hotărâre privind aprobarea proiectului rețelei școlare de pe raza U.A.T. Liebling, județul Timiș, pentru anul școlar 2025-2026
Subsemnata, Mariana-Corina VLAȘCICI, în calitate de secretar general al Comunei Liebling, prin prezentul raport supun atenției dvs., posibilitatea adoptării unei hotărâri de consiliu prin care să se aprobe: „Proiectul de hotărâre privind aprobarea proiectului rețelei școlare de pe raza Comunei Liebling, județul Timiș, pentru anul școlar 2025-2026”, în forma prezentată. 

Ținând cont de:

HCL Nr. 81/13.12.2023, privind aprobarea proiectului rețelei școlare de pe raza U.A.T. Liebling, județul Timiș pentru anul școlar 2024-2025;

HCL Nr. 1/09.01.2024, privind aprobarea rețelei școlare de pe raza U.A.T. Liebling, județul Timiș, pentru anul școlar 2024-2025 ;

Luând act de: 
a) Adresa înregistrată cu  nr.28552/04.10.2024 a Inspectoratului Școlar Timiș, înregistrată la Primăria comunei Liebling cu Nr. 6409/07.10.2024, referitoare la obținerea avizului prin care este organizată rețeaua școlară în anul 2025-2026;
b) Adresa Școlii Gimnaziale Liebling prin care se propune organizarea rețelei școlare de pe raza Comunei Liebling, pentru anul școlar 2025-2026;
b) Referatul de aprobare al primarului înregistrat cu Nr. 6904/10.10.2024;
Organizarea proiectului rețelei școlare a unităților de învățământ preuniversitar de stat se realizează prin hotărâre a consiliului local, cu avizul conform al Inspectoratului Școlar/Ministerului Educației Naționale. Conform art.3 alin.(3) lit. a) și lit. b) coroborat cu art.4 din O.M.E. nr.6800 din 12 decembrie 2023, primele etape pentru organizarea rețelei școlare a unităților de învățământ preuniversitar de stat, sunt realizarea proiectului de rețea școlară de către consiliul local și transmiterea proiectului de rețea școlară, însoțit de un raport argumentativ privind structura rețelei școlare și numărul de elevi propuse să funcționeze în anul școlar următor, către Inspectoratul Școlar/Ministerul Educației Naționale, cu solicitarea de emitere a avizului conform, potrivit prevederilor legale.
Menționez că se va emite avizul conform pentru rețeaua școlară în urma aprobării proiectului de rețea școlară, lipsa avizului atrage nulitatea hotărârii prin care este organizată rețeaua școlară. În urma emiterii avizului conform de către C.A. al Inspectoratului Județean Timiș, se va supune aprobării de către Consiliul Local Liebling și Rețeaua Școlară pentru anul 2025-2026 în forma finală. 

Secretar General al Comunei Liebling

